stanford-oval/wikipedia huggingface dataset:
Skallerupin vaunu

| Skallerupin vaunu Skallerupvognen  |
| --- | --- |

Löytyminen
Valtio:  Tanska 
Löytöpaikka:  Trudshøj
Löytöpäivä:  1895 
Säilytys
Paikkakunta:  Vordingborgin kunta 
Kokoelma:  Tanskan kansallismuseo 
Näytteillä:  Danmarks Oldtid
Kuvaus
Esinetyyppi:  hautauurna
Materiaali:  pronssi 
Valmistustapa:  valaminen ja Taonta 
Valmistettu
Valmistettu:  1200 eaa. (noin (en)) 
 fiSkallerupin vaunu 
Commons:  luokka
Skallerupin vaunu (tansk. Skallerupvognen) on kattilavaunu, joka on vuonna 1895 Trudshøjn hautakummusta löytynyt kulttiesine. Hautakumpu sijaitsee Vordingborgin Udbyssä, lähellä Skallerupia, Etelä-Sjællannissa Tanskassa. Esine ajoitetaan Skandinavian pronssikaudelle Monteliuksen periodille III, joka vastaa 1300–1100 eaa.
Hautakumpu

Trudshøj on Skallerupin lounaispuolella sijaitseva hautakumpu, joka on ollut halkaisijaltaan 30 metriä ja noin 6 metriä korkea. Sen alkuperäisestä koosta on vain rippeet jäljellä. Se on rauhoitettu vuoden 1937 lain perusteella. Keskeltä kumpua löytyi noin 4 metriä pitkä kivipaasiarkku, joka oli rakennettu puisen arkun ympärille. Puuarkku oli lahonut pois lukuun ottamatta pientä puunkappaletta. Arkun sisällä oli seissyt Skallerupin pronssinen vaunu, joka oli kuitenkin murskaantunut puisen arkun annettua lahotessaan periksi. Vaununkattilassa olivat vainajan poltetut luut.
Vaunu

Vaunu on niin sanottu kattilavaunu, jossa kattilaan tai kulhoon on kiinnitetty pyörät, joiden avulla sitä voi liikuttaa. Vaunu on kolmiosainen. Alaosa muodosti vaunun rungon. Pyörät ja akselit ovat valettua pronssia, jotka on kiinnitetty kahteen kaarevaan runkokaareen. Nekin ovat valettua pronssia. Pyörät ovat ohuita pronssivanteita, joissa on akseliholkin ympärillä neljä pyöränpinnaa. Kaarien päissä on neljä koukkua, jotka lähemmin tarkasteltuna esittävätkin pieniä lintuja.
Yläosassa oli kaksi osaa. Vaunun kattila oli taottua pronssia, joka oli koottu niittaamalla kaksi puolikasta yhteen. Osien saumat olivat tiivistettyjä hartsilla. Kattilan pintaan on pakotettu pieniä lintukuvioita. Kattilan reunaan oli ripustettu useita lehtimäisiä riipuksia, jotka ovat heiluessaan kilisseet kattilaa vasten.
Historiaa

Vaunuille tehtiin jo 1896 kemiallinen analyysi, jonka mukaan metalli oli kuparin seosta, jossa oli mukana tinaa ja hieman muitakin metalleja. Se on valmistettu jossakin itäisessä Keski-Euroopassa ja on siten tuontitavaraa.
Mulviuksen sillan taistelu

Mulviuksen sillan taistelu (joskus myös Milviuksen sillan taistelu) oli 28. lokakuuta 312 käyty taistelu, jossa Konstantinus Suuri löi vastustajansa Maxentiuksen ja hänestä tuli Rooman valtakunnan länsiosan ainoa hallitsija.
Taistelua edeltäneet tapahtumat

Konstantinus marssi Galliasta Roomaa kohti. Maxentius kohtasi hänet Tiber-joen ylittävän Mulviuksen sillan kohdalla. Kun Konstantinus pääsi perille hän huomasi, että vastustajalla oli paljon enemmän joukkoja kun hänellä.
Armeijat valmistautuivat lokakuun 27. päivän iltana taisteluun. Kerrotaan, että Konstantinus näki tällöin taivaalla näyn: kreikkalaiset kirjaimet X ja P, kaksi ensimmäistä kirjainta sanasta Kristus. Samalla hän myös näki tai kuuli kreikankielisen lauseen Εν Τουτω Νικα (en touto nika), joka tunnetaan yleensä latinankielisessä muodossa In hoc signo vinces (”Tässä merkissä voitat”). Konstantinuksen sanotaan määränneen, että sotilaat maalaisivat kilpiinsä kirjaimet X ja P (Kristus-monogrammi).
Taistelu

Seuraavana päivänä taistelu alkoi ja Konstantinus sai lyötyä Maxentiuksen joukot takaisin Tiber-jokea kohti. Maxentius päätti perääntyä ja ryhmittyä uudelleen Rooman edustalla, mutta hänen armeijansa ei pystynyt perääntymään joen yli. Suurin osa hänen joukoistaan jäi mottiin ja heidät otettiin vangiksi tai tapettiin. Maxentius itse oli kuolleiden joukossa.
Konstantinus marssi Roomaan jossa häntä juhlittiin lännen augustuksena.
Mulviuksen silta ja kristinusko

Mulviuksen sillan taistelu on ollut merkittävässä osassa kristillisessä historiankirjoituksessa. Tästä syystä tapahtumien todellinen kulku on peittynyt erilaisten tarkoitushakuisten tarinoiden alle. Kyseisen taistelun jälkeen alkoi Konstantinus Suuren aloittama tapahtumasarja, jossa kristittyjen vainot lopetettiin, ja lopulta kristinuskosta tuli valtionuskonto Rooman valtakunnassa. Konstantinus Suuri kastettiin kristityksi kuolinvuoteellaan.
Aiheesta muualla

Kuvia tai muita tiedostoja aiheesta Mulviuksen sillan taistelu Wikimedia Commonsissa
Kuvia tai muita tiedostoja aiheesta Sol Invictus Wikimedia Commonsissa
Konstantinus (edessä) ja Sol Invictus kultakolikossa vuodelta 313.
Konstantinuksen uni ja Mulviuksen sillan taistelu. Homélies de saint Grégoire de Nazianze (BnF MS grec 510) n. 879–882.
Mulviuksen silta vuonna 2005.
Nero-Film

Nero-Film AG oli saksalainen elokuvayhtiö, jonka päämaja oli Berliinissä.
Elokuvaohjaaja Richard Oswald ja tuottaja Heinrich Nebenzahl perustivat Nero-Filmin 1925. Yritys sai nimensä perustajiensa nimistä: ne-alku tuli Nebenzahlista ja ro Richard Oswaldin nimikirjaimista.
Heinrichin pojan Seymour Nebenzahlin liittyminen yritykseen kasvatti sen merkitystä. Siitä muodostuikin 1920-luvulla yksi taiteellisesti kunnianhimoisimmista saksalaisista elokuvayhtiöistä. Nero-Filmin listoilla olivat mm. Georg Wilhelm Pabst ja Fritz Lang. Se tuotti mm. elokuvat Pandoran lipas, M – kaupunki etsii murhaajaa ja Tri Mabusen testamentti.
Natsien noustua valtaan Seymour Nebenzahl ja moni muukin saksalainen elokuvantekijä muutti pois Saksasta. Tämän seurauksena Nero-Film joutui lopettamaan toimintansa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Nero-Film AG
Mustatiira

| Mustatiira |
| --- | --- |

Uhanalaisuusluokitus
 Elinvoimainen  
  
Suomessa:
 Äärimmäisen uhanalainen  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Tiirat Sternidae
Suku::  Mustatiirat Chlidonias
Laji::  niger
Kaksiosainen nimi
 Chlidonias niger  (Linnaeus, 1758) 

Alalajit
 C. n. niger  C. n. surinamensis 
Katso myös
   Mustatiira Wikispeciesissä   Mustatiira Commonsissa 
Infobox OKNimi-testi OKIUCN-testi OK: 
Mustatiira (Chlidonias niger) on pieni tumma tiira.
Koko ja ulkonäkö

Mustatiiran pää ja kaula ovat mustat, vatsa tummanharmaa, selkä ja siiven yläpinnat tuhkanharmaat, pyrstö vaaleahko ja alaperä valkoinen.
Levinneisyys

Mustatiira pesii Pohjois-Amerikassa ja Euroopassa. Euroopan linnut talvehtivat Afrikassa. Suomen pesimäkannaksi on arvioitu 10–25 paria. Varmistetut pesimäkohteet ovat Suomessa keskittyneet Länsi- ja Kaakkois-Suomen reheville järville. Mustatiiran ensipesinnät nykyisen Suomen alueella varmistettiin 1960-luvulla, ja kanta on kasvanut hitaasti tämän jälkeen. Eräs tunnetuimmista ja suurimmista populaatioista sijaitsee Evijärven Jokisuunlahdella, jossa pesiviä pareja on parhaimmillaan ollut noin 20 vuodessa. Valtaosa mahdollisiksi ja todennäköisiksi arvioiduista pesinnöistä koskenee kevätmuuton aikaan Suomeen saapuneita kierteleviä lintuja. Pesimäpaikkojen ulkopuolella mustatiira on harvinainen vieras kevät- ja syysmuuton aikana.
Elinympäristö

Mustatiira viihtyy rehevillä lintujärvillä.
Lisääntyminen

Kelluvassa pesässä on 2–4 munaa.
Ravinto

Mustatiira syö pääasiassa hyönteisiä ja joskus pieniä kalanpoikasia.
Nimi

Chlidonias (kreik.) tarkoittaa pääskysenkaltaista ja niger (lat.) tarkoittaa mustaa.
Aiheesta muualla

Mustatiira Lintukuva-verkkopalvelussa
LuontoPortti: Mustatiira (Chlidonias niger)
Narva-Jõesuun majakka

| --- | --- |
Sijainti:  Narva-Jõesuun kaupunki, Narva-Jõesuu Viro
Vesistö:  Narvanlahti, Narvanjoki 
| --- | --- |
Korkeus:  30,3 m 
| --- | --- |
Valmistunut:  1957
Tuhoutunut:  1941 
| --- | --- |
Valon korkeus:  36 m 
Valonkanto:  31,5  km 
Valon ominaisuudet:  LFl(2) W 12s 
| --- | --- |
ARLHS:  EST036 
Admiralty:  C3894 
List of Lights:  10790 
MarineTraffic:  1000005790 
NGA:  116-12956 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Narva-Jõesuun majakka on Narva-Jõesuun kaupungissa sijaiseva majakka.
Kuvia

Majakka rannalta kuvattuna
Narva-Jõesuun vuoden 2017 kuntaliitoksen kaupungin sijainti
Aiheesta muualla

Kuvia tai muita tiedostoja aiheesta Narva-Jõesuun majakka Wikimedia Commonsissa
NBA:n vuoden tulokas

NBA:n vuoden tulokas on vuosittain myönnettävä palkinto liigan parhaalle tulokkaalle. Palkinnon valitsevat yhdysvaltalaiset ja kanadalaiset urheilutoimittajat. Ainoat eurooppalaiset koulutetut pelaajat, jotka ovat voittaneet palkinnon, ovat espanjalainen Pau Gasol ja Slovenian Luka Dončić.
Aiheesta muualla

NBA (englanniksi)
Sokea Joe

| Sokea Joe Kari Peitsamo |
| --- | --- | --- |

Studioalbumin tiedot
 Studio : Äänivallila
 Julkaistu: 5. syyskuuta 2014 
 Formaatti: CD, LP
 Tyylilaji: rock, blues, folk
 Kesto: 35.45
 Levy-yhtiö: Rocket Records
Kari Peitsamon muut julkaisut
| Pahat pojat ovat jälleen täällä 2013 | Sokea Joe 2014 | Greatest Hits / Vallankumous 2015 |
Sokea Joe on Kari Peitsamon albumi, joka julkaistiin 5. syyskuuta 2014. Se äänitettiin Helsingin Äänivallila-studiossa sekä miksattiin ja masteroitiin Sundi Coopissa.
Marraskuussa 2015 Woimasointu julkaisi albumista rajoitetun 300:n kopion vinyylipainoksen.
Kappaleet

Jethro Tull – 1.20
Tämän maailman ruhtinaat – 1.35
Hyvä paimen – 1.51
Arkkipiispa – 1.52
Risti vain – 1.58
Joh 9:25 – 1.25
Rauha laaksossa – 2.33
Sokea Joe – 1.15
Palava pensas – 2.09
Ei kenenkään syy kuin mun – 1.39
30 hopearahaa – 1.59
Oodi Amerikan avaruushallinnon Apollo 11–17 Kuulento-ohjelmalle 1969–1972 – 3.26
Hra Kossupullo – 1.30
Suomen Metallica – 1.45
Saatana päivystää pornokaupassa – 7.59
Balladi Lissu-koirasta – 1.29
Solifer XTR50

Kuvassa Baotian BT49QT-7 moposkootteri. Teknisesti ja ulkoisesti identtinen Solifer XTR50 kanssa
Solifer XTR50 oli Suomessa myytävänä ollut moposkootteri joka tuli markkinoille alkuvuodesta 2006. Moposkootterin virallinen valmistaja oli kiinalainen Sanli. Valmistusmaasta huolimatta Soliferia markkinoitiin "kotimaisena skootterina". Moposkootterin maahantuojana oli Solifertehtaat Oy. Motot.net -sivuston mukaan Solifer XTR50 on ollut Suomen suosituin moposkootteri, lähinnä edullisen hinnan takia. XTR50 moposkootteria on Suomessa myyty kahdella eri mallinimellä, "Export" sekä "Speed".
Tekniset tiedot

(Tiedot EY Tyyppihyväksyntälausunnosta 13.01.2006)
Ajoneuvoluokka: L1E
Merkki: Sanli
Malli: Solifer XTR50-TSTBJ/50
Kauppanimi: Solifer XTR50
Omamassa: Yhteensä: 88Kg Omamassa akseleilla: Edessä: 36Kg Takana: 52Kg
Suurin sallittu kantavuus: 150Kg
Suurin sallittu kokonaismassa yhteensä: 238Kg
Kuljettajan lisäksi matkustajia: 1 (Rekisteröity kahdelle)
Mitat: Pituus 189cm Leveys 76cm Akseliväli 138cm
Käyttövoima: Bensiini
Moottorin tilavuus: 50cm3 (1 sylinterinen 4-Tahtinen)
Teho: 2,7kW Kaasutin: Libao LB
Renkaat: Edessä 90/90-12 38B Takana 110/90-12
NBA:n varaustilaisuus 2020

NBA:n vuoden 2020 varaustilaisuus järjestettiin 74. kerran 18. marraskuuta. Tilaisuus järjestettiin koronaviruspandemian vuoksi videopuhelujen välityksellä ESPN:n studiolta Connecticutin Bristolista käsin. Kyseessä oli ensimmäinen kerta vuoden 1975 jälkeen, jolloin NBA:n varaustilaisuutta ei järjestetty kesäkuussa.
Ensimmäinen varausvuoro arvottiin Minnesota Timberwolvesille. Muun muassa Anthony Edwardsin, James Wisemanin ja LaMelo Ballin odotettiin olevan tilaisuuden ensimmäisten varausten joukossa. Heidät varattiin tilaisuuden ensimmäisinä tässä järjestyksessä.
Aiheesta muualla

NBA:n varaustilaisuuden viralliset kotisivut (englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
Anthony Edwardsin odotetaan olevan varaustilaisuuden kärkivarauksia.
NBA:n varaustilaisuus 2021

NBA:n vuoden 2021 varaustilaisuus järjestettiin 29. heinäkuuta, järjestyksessä 75. kerran. Tilaisuus järjestettiin Barclays Centerissä.
Ensimmäinen varausvuoro arvottiin Detroit Pistonsille, joka varasi odotusten mukaisesti yhdysvaltalaisen Cade Cunninghamin.
Aiheesta muualla

NBA:n varaustilaisuuden viralliset kotisivut (englanniksi)
NBA:n varaustilaisuudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1940-luku |  |  |  |  |  |  |  | 1947 | 1948 | 1949 |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 |  |  |  |  |  |  |  |
Cade Cunningham valittiin vuoden 2021 varaustilaisuudessa ensimmäisenä pelaajana.
Solikamskin kihlakunta

Solikamskin kihlakunta (ven. Соликáмский уéзд) oli kihlakunta Venäjän keisarikunnan Permin kuvernementissa. Se oli olemassa vuosina 1781–1923. Sen hallinnollinen keskus oli Solikamskin kaupunki. Pinta-ala: 29 334,3 km2.
Väestötiedot

Venäjän keisarikunnan vuoden 1897 väestönlaskennan aikaan kihlakunnan väkiluku oli 228 845. Näistä 70,5% puhui äidinkielenään venäjää, 28,4% komipermjakkia, 0,7% tataaria, 0,2% baškiiria ja 0,1% komia.
Sunday Oliseh

Sunday Ogochukwu Oliseh (s. 14. syyskuuta 1974 Abavo, Delta, Nigeria) on entinen Nigerian maajoukkuejalkapalloilija. Hän toimii nykyään valmentajana. Pääosan urastansa hän loi eurooppalaisissa ammattilaisseuroissa. Hänen pelipaikkansa oli yleensä keskikenttä.
Hän aloitti jalkapalloilun kotimaassaan Julius Berger -nimisessä seurassa vuonna 1989. Sittemmin eurooppalaisista ammattilaisseuroista Oliseh pelasi useissa eri seuroissa. Niitä olivat belgialainen RFC de Liège, italialainen Reggiana, saksalainen 1. FC Köln, hollantilainen AFC Ajax, italialainen Juventus FC, saksalainen Borussia Dortmund, josta lainasopimuksella VfL Bochumissa vuosi, ja belgialainen Genk.
Nigerian maajoukkueessa hän osallistui yhteensä 54 otteluun vuosina 1993–2002 tehden kaksi maajoukkuemaalia.
Vuonna 2018 hän valmentaa Hollannin pääsarjassa perinteikästä Fortuna Sittardia.
Sonderbund

Sveitsin kartta, jossa Sonderbundiin kuuluneet kantonit violetilla, sodassa valtioliiton enemmistön puolella olleet kantonit vihreällä ja puolueettomat kantonit oranssilla.
Sonderbund (saksaa, ”erillisliitto”) oli Sveitsin seitsemän katolisen kantonin vuonna 1845 muodostama liitto, joka asettui uskonnollisten kiistojen seurauksena Sveitsin valtioliiton protestanttista enemmistöä vastaan. Valtioliiton yhteiset joukot kukistivat Sonderbundin marraskuussa 1847 käydyssä sisällissodassa, joka tunnetaan Sonderbundin sotana. Sodan seurauksena säädettiin vuonna 1848 Sveitsin perustuslaki, joka teki maasta liittovaltion.
Sonderbundin muodostamisen taustalla oli Sveitsin katolisten huoli protestanttienemmistöisissä kantoneissa toteutetusta katolisuuden vastaisesta lainsäädännöstä. Vuonna 1841 Aargaun kantonin hallitus oli määrännyt suljettaviksi kantonin alueella toimivat katoliset luostarit, vaikka maan tuolloinen perustuslaki eli vuoden 1815 liittosopimus turvasi luostarien omaisuuden. Vuosina 1843–1844 seitsemän katolista kantonia eli Luzern, Uri, Schwyz, Unterwalden, Zug, Fribourg ja Valais sopivat keskenään, että ne erkaantuisivat mistä tahansa liittosopimusta rikkovasta kantonista. Luzernin kantonin vuonna 1844 tekemä päätös kutsua jesuiitat hoitamaan uskonnonopetusta nostatti protestanttisissa kantoneissa protestiaallon, ja keväällä 1845 protestanteista kootut vapaaehtoisjoukot tekivät epäonnistuneen hyökkäyksen Luzerniin. Näiden tapahtumien seurauksena mainitut seitsemän katolista kantonia perustivat 11. joulukuuta 1845 Sonderbundin, jota kutsuttiin myös nimellä schutzvereinigung (”suojeluyhtymä”). Liittoon kuuluivat siis myös Sveitsin vanhan valaliiton alkuperäiset perustajat Uri, Schwyz ja Unterwalden. Kaksi muuta katolista kantonia, Solothurn ja Ticino, jäivät liiton ulkopuolelle.
Kesällä 1847 Sveitsin liittopäivien enemmistö hyväksyi esitykset Sonderbundin lakkauttamisesta ja jesuiittojen karkottamisesta sekä ponnen uuden perustuslain laatimisesta. Tässä tilanteessa Sonderbundin johtaja Constantin Siegwart-Müller määräsi marraskuussa 1847 miehet aseisiin ja esitti ulkomaille pyynnön sotilaallisesta avusta. Sonderbundin joukkojen ylipäälliköksi nimitettiin Johann Ulrich von Salis-Soglio. Kapinaliiton armeija ei kuitenkaan ollut kovin tehokas, ja kenraali Guillaume-Henri Dufourin komentamat joukot kukistivat sen pian. Sota kesti vain 25 päivää, ja kuolleita oli vähän.
Vuonna 1848 toteutetun rauhanjärjestelyn mukaan Sonderbundiin kuuluneet kantonit joutuivat maksamaan 6 miljoonaa Sveitsin frangia korvauksia sodan tuhoista. Sodan seurauksena Sonderbund lakkautettiin, jesuiitat karkotettiin Sveitsistä, ja vuonna 1848 hyväksyttiin uusi valtiosääntö, joka muutti maan kiinteämmäksi liittovaltioksi aiemman valtioliiton sijaan.
Sokotra

| Sokotra |
| --- | --- |
 Saariryhmän pääsaari Sokotra NASA:n Landsat-satelliittikuvassa (15.7.2005)
  
Maantiede
Sijainti:  12°30′36″N, 53°55′12″E
Vesialue:  Intian valtameri
Saaria yht.:  4
Suurin saari:  Sokotra
Valtio
Valtio:   Jemen
Maakunta:  Sokotra
Piirikunta:  Hidaybu, Qulensya ja Abd al-Kuri
Väestö
Väkiluku:  n. 44 000
Asutuskeskukset:  Hadiboh
Tärkein kieli:  sokotra
Sokotra (arab. سقطرى‎; Suquṭra) on Jemenille kuuluva saaristo ja maakunta Arabianmerellä. Saariryhmä sijaitsee noin 240 kilometrin päässä Somalian rannikosta ja noin 300 kilometriä Arabian niemimaasta etelään. Saaristolla tavataan monia kotoperäisiä kasvi- ja eläinlajeja. Luontonsa takia se on myös osa Unescon maailmanperintöluetteloa.
Sokotran asukkailla on oma kielensä, seemiläiseen kieliryhmään kuuluva sokotra, jonka lisäksi saaristossa puhutaan arabiaa.
Maantiede ja luonto

Sokotran pääsaari on Sokotra ja sen lähellä sijaitsevat pienemmät Samhah, Darsan Al-Ikhwan ja Abd al-Kuri. Pääsaari Sokotran sisämaassa sijaitsevat Hajhir-vuoret. Jabal Haggier kohoaa 1 419 metrin korkeuteen merenpinnasta. Saariston etäisyys Arabian niemimaan rannikosta on noin 300 kilometriä ja Afrikan rannikosta 240 kilometriä. Sokotran lounaisosat ovat kuivia ja paljaita, mutta sen muut osat saavat suhteellisen runsaasti sateita monsuunikautena heinäkuun ja joulukuun välillä.
Tutkimukset ovat osoittaneet, että yli kolmasosaa Sokotran noin 800 kasvilajista ei esiinny missään muualla. Saaristossa kasvavaa sokotrantraakkipuuta (Dracaena cinnabari) sanotaan alkuperäiseksi lohikäärmeen veri -puuksi, ja siitä saadaan aiemmin tärkeää kauppatavaraa, punaista väriainetta, lohikäärmeen verta. Saarilla on myös eräitä endeemisiä lintulajeja. Kotoperäisiä matelijoita on 24, ja ainoita kotoperäisiä nisäkkäitä ovat lepakot. Sokotran saariryhmä valittiinkin Unescon maailmanperintöluetteloon vuonna 2008 rikkaan ja omalaatuisen kasvistonsa ja eläimistönsä ansiosta.
Historia

Sokotran nimen alkuperästä on useampia eri teorioita ja niistä yhden mukaan se on johdettu sanskritinkielisestä nimestä dvipa sukhadhara eli vapaasti käännettynä "autuuden saari". Saaret on joskus yhdistetty Vergiliuksen Panchaiaan ja dioskuureihin. Roomalaiset tunsivat saaret mahdollisesti nimellä Dioscoridis Insula. Sokotra oli mahdollisesti Iskuduru, joka mainitaan yhtenä Dareios I:n valtaamana maana. 100-luvulla elänyt Peripluksen nimettömäksi jäänyt kirjoittaja mainitsee osan saaren asukkaista puhuneen kreikkaa ja heidän käyneen kauppaa Arabian ja Intian kanssa. Sokotran erityinen vientituote olivat kilpikonnan kuoret. Kosmas Indikopleustes vieraili saarella 500-luvulla ja kirjoitti sen kreikankielisen väestönosan olevan peräisin ptolemaiosten valtakaudelta. Marco Polo mainitsee saarten ympäristössä harjoitetun valaanpyyntiä. Saaret on tunnettu pitkään myös merirosvojen tukikohtana.
Monet arabimaantieteilijät mainitsevat Sokotran omissa teoksissaan. Saaren asukkaiden mainitaan olevan kristittyjä arabeja ja al-Idrisi mainitsee Aleksanteri Suuren aikanaan korvanneen saaren alkuperäiset ja alkukantaiset asukkaat kreikkalaisilla siirtolaisilla Aristoteleen kehotuksesta. Ensimmäinen eurooppalainen saarilla sittemmin oli portugalilainen Afonso de Albuquerque, joka valtasi saaren vuonna 1507. Portugalin valta ei kuitenkaan jatkunut pitkään. Myöhemmin saarta hallitsivat Masqatin imaami ja Mahran sulttaani. Mahran sulttaanilla oli pääkaupunki Sokotralla Hadibussa. Britit miehittivät saarta viiden vuoden ajan sopimuksella Mahran sulttaanin kanssa vuodesta 1834. Brittiläisen Intian oli tarkoitus ostaa saari sulttaanilta pysähdyspaikaksi laivoille, mutta vuonna 1886 sulttaanikunnasta tuli Yhdistyneen kuningaskunnan protektoraatti ja osa Adenin protektoraattia, jota hallittiin Intiasta käsin. Hallinto siirrettiin Intiasta Lontooseen vuonna 1937.
Ensimmäinen kiitotie saarella valmistui vuonna 1940 ja vuonna 1942 valmistui suurempi kiitotie. Etelä-Jemenin itsenäistyttyä sen kiitotietä käyttivät tukikohtanaan Intian valtamerellä toimineet Neuvostoliiton ilmavoimien lentokoneet, minkä lisäksi saarille rakennettiin tukikohta Neuvostoliiton laivastolle. Etelä-Jemen perusti puolestaan saarille vankileirejä poliittisia vankeja varten. Etelä- ja Pohjois-Jemenin yhdistyessä 22. toukokuuta 1990 Sokotrasta tuli osa yhdistynyttä Jemenin tasavaltaa.
Jemenin sisällissodan aikana Sokotra on paljolti säästynyt muuta maata hävittäneiltä yhteenotoilta. Saaristo oli kansainvälisesti tunnustetun presidentti Abdrabuh Mansur Hadin hallinnon joukkojen alaisuudessa.
30. huhtikuuta 2018 Yhdistyneet arabiemiirikunnat osana meneillään olevaa Jemenin sisällissotaa lähetti joukkoja saarelle ja ottivat Sokotra lentokentän ja sataman hallintaan. 14. toukokuuta 2018 Saudi-Arabian joukkoja sijoitettiin myös saarelle.Yhdistyneet arabiemiirikunnat ja Jemen solmivat sopimuksen yhteisestä sotilasharjoituksesta ja Sokotran lentokentän ja sataman hallinnollisen valvonta palautettiin takaisin Jemenin hallintaan.
Kesäkuussa 2020 saariston valtasivat kuitenkin Etelän siirtymäneuvostoa kannattavat taistelijat.
Hallinto

Sokotra on Jemenin uusin maakunta. Se perustettiin vuonna 2013 ja se käsittää koko saariston. Maakunta jakautuu kahteen piirikuntaan, jotka ovat Hidaybu ja Qulensya ja Abd al-Kuri.
Väestö

Vuonna 2006 Sokotran kahden piirikunnan alueella asui yhteensä noin 44 000 henkilöä. Saariston asukkaat koostuvat sekä sunnalaisista että šiialaisista. Asukkaiden selvä enemmistö asuu pääsaari Sokotralla. Abd al-Kurilla on asukkaita vain muutama sata ja Samhalla vain noin tusina.
Sokotralaiset ovat sekoitus arabeja, intialaisia, somaleja ja entisistä orjista polveutuvia mustia. Sisämaan asukkaat ovat beduiineja, jotka kasvattavat vuohia, lampaita ja kameleja. Eteläinen rannikko on asumaton ja pohjoisrannikolla on noin 20 pientä kylää, joiden asukkaat harjoittavat esimerkiksi kalastusta. Sokotralla puhutaan sokotran kieltä, joka kuuluu nykyeteläarabialaisiin kieliin ja eroaa näin esimerkiksi arabian kielestä.